text: Føroysku kvinnurnar taptu eisini seinna HM-undandystin í Minsk. Føroyar taptu í dag 26-18 fyri Sveis, eftir 14-11 í hálvleikinum.
text: #000000
text: Av hálvleikunum var hin fyrri betri í dag. Føroyska liðið spældi hampuliga væl upp við sveisisku kvinnunum at byrja við. Meira ferð var í álopsspælinum í dag, í mun til í gjár, og komu okkara eisini til betri málmøguleikar at byrja við. Tá 10 minuttir vóru leiktir, var bara eitt mál á muni, 5-4 til Sveis. Um miðjan fyrra hálvleik vóru okkara heldur óansnar við bóltinum, brendu illa og tveittu burtur. Hetta gjørdi, at Sveis kom framm um 10-5 eftir 20 minuttir. Okkara hálaðu tó nakað inn aftur og fóru til hálvleiks aftanfyri 14-11.
text: #000001
text: Føroyska liðið kempaði væl í verjuni allan dystin og 24 mál er ikki nógv at lata inn. Stóri trupulleikin var at fáa mál, serliga í seinna hálvleiki, tá okkara bara gjørdu 7 mál. Eisini var yvirtalsspælið ikki nóg gott og ov lítið fekst burturúr. Støðan eftir 40 minuttir var 16-14, men eftir hetta kom stígur í og Sveis dróg meir og meira frá.
text: #000002
text: Á føroyska liðnum spældi Bjarta Johansen ein góðan dyst. Hon stóð væl í verjuni og trekti fleiri útvísingar og vann fleiri brotskøst í álopinum, umframt málið hon eisini skeyt. Hartil stóð Annika Fríðheim Petersen aftur ein sera góðan dyst í dag og somuleiðis hevði Margit Weihe Fríðmundsdóttir nakrar bjargingar, tá hon kom inn í seinna hálvleiki.
text: #000003
text: Komandi uppgávan hjá føroysku kvinnunum verður EM-undan-undankappingin á heimavølli 4. – 6. juni, tá Finnland og Ísrael eru mótsstøðuliðini.
text: #000004
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000008
text: Hesar 16 møta Svøríki og Íslandi
text: #000009